cyanic-selkie/wikianc huggingface dataset:
Jani Rita
Ura
NHL:n työsulkukaudella 2004–2005 Rita palasi SM-liigaan, nyt HPK:n riveihin. Hän pelasi suuressa roolissa koko ajan ja hänet valittiin MM-kisajoukkueeseen. Kisojen jälkeen Rita solmi Edmonton Oilersin kanssa yhdensuunnan sopimuksen, joka tarkoittaa sitä, että pelaajan palkkaa ei voida pudottaa farmikomennuksien myötä.
Islamilainen filosofia
Islamilainen teologia kalam
Islamilainen papisto oli alkanut kehittyä jo ennen käännösliikkeen syntymistä. Uskonnolliset opit, joiden hiomiseen ja puolustamiseen myös filosofiaa tarvittiin, alkoivat ilmestyä kirjallisiin lähteisiin 700-luvun lopulla, jolloin šaria-lainsäädäntö alkoi muotoutua. Irakilainen imaami Abu Hanifa (k. 767) loi tällöin perustan hanafi-koulukunnalle, joka oli koulukunnista ensimmäinen ja nykyään laajin. Kehittyvä islamilainen teologia (kalam) jäi kristinuskoon verrattuna ohueksi, sillä islamissa pääpainon sai Jumalan laki (šaria), joka sisälsi myös määräykset oikeasta uskosta.
Falsafa
Antiikin filosofiassa oli paljon sellaista, mikä ei sopinut yhteen islamin kanssa. Aristoteles oli pyrkinyt osoittamaan, että Jumala on yksi, mutta materia oli ikuista eikä Jumala ollut maailman luoja. Hän oli myös sitä mieltä, että Jumalan tiedot ovat ainoastaan maailmankaikkeuden yleisten lakien mukaisia, eikä Jumala voi tietää mitään yksittäisistä asioista. Myös sielun kuolemattomuus torjuttiin. Antiikin rationalismi ei liioin sopinut aš'ariittien mukaiseen islamiin, joten järkiperäistä luonnon tutkimista korostaneen Platonin dialogeista ei yhtään käännetty kokonaan arabiaksi.
Järki ja ilmoitus
Kreikkalaiseen filosofiaan turvautuneet filosofit löysivät Aristoteleen logiikasta välineen, joka tarjosi keinot rationaaliseen päättelyyn. Åristoteleen laajan teoksen Organon useita osia käännettiin jo varhain arabiaksi ja hänen syllogismioppiaan käytettiin hyväksi. Esimerkiksi al-Kindi käytti sitä todistaakseen kristillisen kolminaisuusopin virheelliseksi. Tuhatluvulta alkaen uskonoppineita kouluttaneissa madrasoissa Aristoteleen logiikasta tuli vakiintunut oppiaine, mutta tämän omien teosten sijaan oppikirjana oli tavallisesti myöhempiä kommentaareja, kuten persialaisen al-Katibin (k. 1276) Risala.
Jumala ja olemassaolo
Avicennan todistelu Jumalan välttämättömistä ominaisuuksista ajautui kuitenkin ristiriitaan joidenkin islaminuskon oppien kanssa ja ensinnäkin sen, että Jumala on vailla mitään häntä sitovia rajoituksia. Jako, jossa Jumalan olemus ja olemassaolo olivat kaksi eri asiaa, eli liioin sopinut Jumalan olemuksen ykseyden (tawhid) periaatteeseen.
Etiikka ja poliittinen filosofia
Etiikassa keskiajan islamilaisten filosofien kiinnostuksen kohteina oli antiikin kreikkalaisten esikuvien tapaan hyvän elämän ja hyvän hallitsijan tuntomerkit. Sekä juutalaisuuteen että islamiin kuului profeettaoppi, jonka mukaan profeetta paitsi tiesi asioita, joita muut eivät tienneet, myös sai ilmoituksen kautta Jumalan lain, jota ihmisten tuli noudattaa. Filosofien tehtävä oli sovittaa lain vaatimuksia inhimillisen järjen ehtoihin. Arabien varhaiset teokset nojautuivat tässä tehtävässä antiikin filosofiaan, jota edustivat varsinkin Aristoteles, Galenos ja Platon, jonka oppi filosofi-kuninkaasta sai paljon huomiota.
Pieni punainen kirja
Historia
Pieni punainen kirja on maailman laajalevikkisin kirja Raamatun jälkeen. Sitä on painettu noin 1,5 miljardia kappaletta. Kirjan merkitys laski Maon kuoltua 1976, ja puolue on pyrkinyt tekemään pesäeroa sen oppeihin. Suomeksi kirjan julkaisi Kiinan suurlähetystö (Kustannus Oy Käännöskirjat) joulukuussa 1967. Toinen painos ilmestyi vuonna 1971 yhteistyössä Suomi–Kiina-seuran kanssa.
TOC (prosessi)
TOC perustuu Goldrattin kehittämiin ajatuksiin, jotka hän julkaisi kirjassaan Goal (1984). Näitä ajatuksia hän on myöhemmin selittänyt ja jatkokehittänyt muissa kirjoissaan. TOC on prosessinkehittämisen ja laatujohtamisen työkalu.
Renault–Nissan B -pohjalevy
Dacia M0
Uudempi Dacian M0-pohjalevy on kehitetty B0:n pohjalta.
Mar Dinkha IV
thumb|Mar Dinkha IV Mar Dinkha IV (, syntymänimeltään Khanania Soro, 15. syyskuuta 1935 Darbandokeh, Irak – 26. maaliskuuta 2015 Rochester, Minnesota, Yhdysvallat ) oli Idän assyrialaisen kirkon katolikos ja Urmian piispan neljäs seuraaja. Hän asui maanpaossa Chicagossa.
Sylvester Stadler
Palvelu armeijassa
Toivuttuaan maaliskuussa 1942 hän palasi rintamalle "Der Führeriin" komppanian komentajana ja myöhemmin toisena pataljoonan komentajana. Der Führer oli osa 2. SS-Division Das Reichia. Stadler johti pataljoonaa talven 1942 ja kevään 1943 Kharkovin taisteluissa. Näiden taisteluiden aikana Stadlerille myönnettiin Ritariristi (Ritterkreuz des Eisernen Kreuzes) Kharkovin uudelleen valtaamisen myötä. Kevään myötä risti päivitettiin tammenlehvillä Kurskin taisteluiden jälkeen. (Eichenlaub - Nr. 303 - Stadler käväisi kotomaassa jossa Hitler henkilökohtaisesti ojensi tämän arvomerkin.)
Hekatombaia
Juhla tunnetaan muun muassa Ateenasta, jossa se oli omistettu Apollonille. Ateenassa juhlaa vietettiin siitä nimensä saaneen Hekatombaion-kuun 7. päivä eli heinä-elokuun aikoihin. Hekatombaion-kuu oli attikalaisessa kalenterissa vuoden ensimmäinen kuukausi, ja Hekatombaia vuoden ensimmäinen suurempi juhla.
Anthesteria
Historia
Anthesteria oli juomajuhla päivinä, jolloin edellisen kesän sadosta tehty uusi viini tuotiin maalta kaupunkiin. Juhlan nimi viittaa kukkiin, ja juhla sijoittuikin siihen aikaan kevättä, kun kasvit alkoivat puhjeta kukkaan. Kreikkalaisessa mytologiassa juhla esiintyy ensimmäisen kerran kuningas Pandionin aikana.
Khoes
Kreikkalaiseen tapaan päivän alkaminen laskettiin auringonlaskusta. Kulkue käynnistyi auringonlaskun aikoihin. Se jäljitteli Dionysoksen seurueen kulkuetta, kun tämä saapui kaupunkiin Vapauttajana (Eleuthereus). Siinä jumalan mukana matkasivat horat sekä nymfejä ja mainadeja eli bakkhantteja. Koska kulkue oli yöaikaan, se oli epäilemättä varustettu soihduilla. Osa ihmisistä matkusti vaunuissa. Kulkuetta säestivät laulut ja soitto.
Luettelo Varin kunnista
border|right|200px|Varin sijainti Tämä on luettelo Varin departementin kunnista Ranskassa. Departementissa on 153 kuntaa.
Rattikelkkailu
Historia
Naisten kahden hengen rattikelkkailu oli ensimmäistä kertaa olympialaisissa 2002 Salt Lake Cityssä. Ensimmäinen naisten kansainvälinen kilpailu käytiin vuonna 1990. MM-kisat naisille järjestettiin ensimmäistä kertaa vuonna 2000, ja maailmancupissa on kilpailtu vuodesta 2002 lähtien.
Kelkka
Kahden hengen kelkan vähimmäispaino on 170 kg ja neljän hengen kelkan 210 kg. Miehistön ja kelkan yhteispaino saa kahden hengen kilpailussa olla miehillä maksimissaan 390 kg ja naisilla 340 kg, neljän miehen kilpailussa 630 kg. Maksimipainon saavuttamiseksi voidaan kuormitusta lisätä kelkkaan kiinnitettävillä lisäpainoilla.
Ben Affleck
Nuoruus ja uran alku
Affleck valmistui vuonna 1990 high schoolista ja opiskeli sen jälkeen hetken espanjaa Vermontin yliopistossa, jonka Affleck oli omien sanojensa mukaan valinnut ollakseen lähempänä silloista tyttöystäväänsä. Hän muutti kuitenkin pian Los Angelesiin ja opiskeli 18 kuukauden ajan Lähi-idän tutkimusta Occidental Collegessa. Affleck jätti opintonsa kesken keskittyäkseen uraansa näyttelijänä.
Affleckin ensimmäinen merkittävä elokuva oli Koulusiteet (1992), jossa hän näytteli koulukiusaajaa. Sen jälkeen hänellä oli sivuroolit kulttimaineisiin nousseista elokuvista Surutta? Sekaisin (1993) ja Häiriköt (1995). Jälkimmäisen ohjaaja Kevin Smith piti Affleckin roolisuorituksesta ja valitsi tämän seuraavan elokuvansa Amyn jäljillä (1997) pääosaan.
Läpimurto Will Huntingissa
thumb|vasen|[[Matt Damon, Ben Affleck ja Bill Clinton Camp Davidissa Will Huntingin esitystilaisuudessa 1998.]] Affleck ja Damon olivat 1990-luvulla varsin turhautuneita heille ehdotettuihin rooleihin, joten he olivat alkaneet jo vuonna 1992 kehittää Damonin kirjoittamaa yhden kohtauksen näytelmää elokuvaksi. Käsikirjoittamisen saaminen eteenpäin oli kuitenkin usean vuoden prosessi, kunnes Miramax osti vuonna 1996 oikeudet siihen. Elokuva Will Hunting kertoo ongelmallisesta nuoresta matematiikkanerosta, ja se oli sekä kriitikkojen ylistämä että tuottoisa elokuva. Will Hunting oli ehdolla yhdeksään Oscariin, ja Affleck ja Damon voittivat siitä Oscarin parhaasta alkuperäisestä käsikirjoituksesta. Heidät palkittiin myös muun muassa Golden Globella.
Batmanin roolissa
Affleckin vuoden 2020 elokuvia olivat Joan Didionin romaaniin perustunut The Last Thing He Wanted ja The Way Back. Affleck ja Damon palasivat yhteen elokuvassa The Last Duel, jonka he myös käsikirjoittivat yhdessä Nicole Holofcenerin kanssa. Se perustui tositapahtumiin keskiaikaisesta tapahtumasta, jossa nainen syytti aseenkantajaa raiskauksesta. Affleckin seuraavia elokuvia olivat The Tender Bar (2021) ja Patricia Highsmithin romaaniin perustunut Syvissä vesissä (2022).
Linja 1 (New Yorkin metro)
thumb|250px|[[South Ferryn metroasema toimii 1-linjan ja entisen 9-linjan pääteasemana.]]
Stacy Dragila
Stacy Dragila (o.s. Mikaelson, s. 25. maaliskuuta 1971 Auburn, Kalifornia) on yhdysvaltalainen uransa päättänyt seiväshypyn olympiavoittaja ja maailmanmestari.
Sevillan MM-kisojen 1999 finaalissa Dragila hyppäsi kaikkiaan 18 kertaa, mikä on määrältään MM-kisojen ennätys kaikki korkeussuuntaiset hypyt huomioon ottaen. Hän ylitti 415 ja 435 ensimmäisellä yrityksellä, 425, 440, 445, 455 ja ME-korkeutta sivuavan 460 toisella yrityksellä sekä 450 kolmannella yrityksellä. Lopuksi hän vielä pudotti kolmasti korkeuden 465, johon pahin kilpailija Anžela Balahonova sai käyttää yhden yrityksen pudotettuaan 460 kahdesti.
Hämähäkkinainen (Jessica Drew)
Historia
Saatuaan isänsä seerumista yli-inhimilliset voimat, Jessica asui Kehittäjän Uusien Ihmisten (kehittyneiden eläinten) kanssa ja Bova hoiti häntä. Hänen kumppaninsa kuitenkin kohtelivat häntä epäluuloisesti ja ilkeästi; kolmen vuoden jälkeen hän viimein lähti Wundagorelta läheiseen kylään. Hän rakastui paikalliseen nuorukaiseen Wladislaviin mutta tappoi hänet vahingossa biosähköisillä voimillaan. Paetessaan kostonhimoista lynkkausjoukkoa kreivi Otto Vermis, korkea-arvoinen Hydra-terroristi pelasti hänet ja päätti tehdä epävarmasta Jessicasta salamurhaajan Hydran palvelukseen. Araknena Jessica hyökkäsi YPKVV:n johtajan Nick Furyn kimppuun, joka paljasti Hydran todellisen luonteen ja sai hänet oikeuden puolelle; Vermis puolestaan huijasi Jessican uskomaan, että hän on Kehittäjän ihmiseksi muuttama hämähäkki, joka tuhosi naisen psyyken. Paeten Englantiin Jessica, jota nyt kutsuttiin Hämähäkkinaiseksi, hypnotisoitiin takaisin Hydran joukkoihin mutta hän murtautui pian vapaaksi ja auttoi mahtavaa Möykkyä heitä vastaan. Hän auttoi myös Chthonin entistä oppilasta Modred Mystistä ja Möykkyä taistelussa elementaalisia Aeroa, Hydroa, Tulta ja Mutaa vastaan. Modred poisti Jessican Hydra-ohjelmoinnin viimeisetkin rippeet paljastaen Vermisin valheet ja varmistaen Hämähäkkinaisen ihmisyydestään.
Kun Mattie oli väliaikaisesti poissa kuvioista, Jessica ryhtyi jälleen Hämähäkkinaiseksi ja liittyin YPKVV:n erityiseen supervoimakkaiden agenttien joukkueeseen; hänestä tuli myös vakooja, ja hän vuosi tietoa tuntemattomalle ryhmittymälle. Kun supervankila Lautasta karkasi suuri määrä vankeja, Hämähäkkinainen hyväksyi kutsun liittyä Kostajiin, mutta jää nähtäväksi miten hänen uskollisuutensa tuntemattomaan asiakkaaseen vaikuttaa hänen työhönsä.
Laptevinmeri
thumb|Laptevinmeri (kartassa ruotsiksi Laptevhavet) sijaitsee [[Sahan tasavalta|Sahan tasavallan edustalla Pohjoisella jäämerellä.]]
Broussonetia
Mulperiot (Broussonetia) on mulperikasveihin kuuluva kasvisuku. Se sisältää neljä lajia, joita kasvaa alkuperäisenä Aasian kaakkois- ja itäosissa Intiasta Japaniin. Suvun tunnetuin laji on paperimulperio eli paperimulperipuu (Broussonetia papyrifera), joka kasvaa villiintyneenä myös monilla muilla alueilla Aasian lisäksi, kuten Etelä-Euroopassa ja Yhdysvalloissa. Se on hieman mulpereita muistuttava nopeakasvuinen lehtipuu, jonka kuoren sisäkerroksesta saadaan kuitumateriaalia.
Abrosaurus
Abrosaurus oli sauropodeihin kuulunut dinosaurussuku. Abrosauruksen nimi tarkoittaa ”herkkää liskoa”, mikä juontuu sen kevytrakenteisesta kallosta.
Rohan Dennis
Rohan Dennis (s. 28. toukokuuta 1990 Ashford, Uusi-Etelä-Wales) on australialainen rata- ja maantiepyöräilijä.
Hän voitti Tour Down Under -etappikilpailun 2015.
Kari Uusikylä
Hän on ollut professorina Joensuun yliopistossa ja Tampereen yliopistossa sekä hoitanut professuuria Sibelius-Akatemian musiikkikasvatuksen osastolla. Uusikylä toimi 1990-luvun puolivälissä tutkijana Yhdysvalloissa Georgian yliopiston kasvatuspsykologian osastolla. Hänet valittiin Suomalaisen tiedeakatemian jäseneksi vuonna 1999, ja kutsuttiin Turun yliopiston kunniatohtoriksi vuonna 2011.
Michaël Ciani
Ura
Ciani aloitti uransa vuonna 2002 Ranskan neljänneksi korkeimmalla sarjatasolla pelanneesta Racing Club Parisista. Yhden kauden jälkeen hän siirtyi belgialaiseen Charleroihin. Vuonna 2004 hän palasi takaisin Ranskaan, tällä kertaa Auxerreen. Auxerressa ensiesiintyminen jäi kuitenkin tekemättä, ja näin hän pelasi kaksi seuraavaa kautta lainalla Sedanissa ja Lorientissa.
Joseph Mascolo
Mascolo kuoli 87-vuotiaana 8. joulukuuta 2016 sairastettuaan pitkään Alzheimerin tautia.
Ocnița
Kaupungista on Ukrainan rajalle noin kilometri. Kaupungin luoteispuolella on sekä maantien että rautatien rajanylityspaikka Ukrainan Tšernivtsin alueelle, josta löytyy Sokyrjanyn rajakaupunki. Ocnița on Moldovan rautateiden pohjoinen risteysasemapaikkakunta. Ukrainasta saapuu kaupunkiin kaksi ratayhteyttä - yksi länsiluoteesta (Sokyrjanysta) ja toinen mutkitellen idästä, Mohyliv-Podilskyista, Dnestrin itäpuolelta. Kaupungista Moldovan eteläosiin johtavalla radalla tärkeimmät risteysasemat ovat puolestaan Bălți ja Ungheni, ennen pääkaupunki Chișinăuta.
Yleisluistelun Suomen-mestaruuskilpailut 1923
Miesten yleismestaruus
<br style="clear:both;"/>
Konsta Kettunen
Kettunen on voittanut kaksi SM-kultaa (2018, 2019) ja kolme SM-pronssia (2016, 2017, 2022). Ilman mitalia hän on urallaan jäänyt ainoastaan kahdella pelikaudella (2020, 2021). Kettunen valittiin ensimmäiseen Itä-Länsi-otteluunsa vuonna 2023.
Nibelungin sormus
Nibelungin sormus (myös Nibelungein sormus) on neljästä oopperasta koostuva sarja. Se on Richard Wagnerin pääteos ja yksi maailman suosituimmista sekä esitetyimmistä oopperoista. Siitä käytetään myös nimeä Sormus-tetralogia, Ring-sykli tai pelkästään Ring.
I näytös (3 kohtausta)
Hagen, Alberichin rakkaudettomasti syntynyt lapsi tietää Siegfriedin tulevan Gibichungien luo. Hagenilla on suunnitelma Sormuksen saamiseksi ja siinä hän aikoo käyttää velipuoltaan Guntheria ja tämän sisarta Gutrunea. Gutrune tarjoaa Siegfriedille unohdusjuomaa. Siegfried ja Gunther vannovat veriveljeyttä. Gutrune luvataan Siegfriedille vaimoksi, jos tämä auttaisi Guntheria saamaan itselleen Brünnhilden puolisoksi.
II näytös (5 kohtausta)
Hagen on vahtinut koko yön ja Tarnhelmin avulla Siegfried saapuu muuta seuruetta nopeammin. Hagen kutsuu kaikki Gibichungit hääjuhlaan. Kaksoishäiden aikana Brünnhilde toteaa tulleensa petetyksi, koska Siegfriedillä eikä Guntherilla on Sormus kädessään. Häiden jälkeen Hagen, Gunther ja Brünnhilde sopivat Siegfriedin tappamisesta seuraavan päivän metsästysretkellä.
Etyyni
thumb|Etyynin 3D-malli (kalottimalli)|alt= Etyyni eli asetyleeni on alkyynien luokkaan kuuluva orgaaninen yhdiste, jonka kemiallinen kaava on C2H2. Asetyleenin löysi Edmund Davy vuonna 1836.
Hälvälän ala-aste
pienoiskuva|Koulun päärakennus.
Rocinha
Rikollisuus
Monen muun favelan tavoin Rocinha on ollut vaihtelevasti erilaisten rikollis- ja huumeliigojen hallinnassa. Viimeisin vaikutusvaltainen Rocinhan rikollisjohtaja Bem-Te-Vi joutui poliisien tappamaksi vuonna 2005. Vaikka tällaiset liigat toisaalta suojelevat faveloita muilta jengeiltä ja tuovat paljon kaivattuja resursseja niiden kehitykselle, ne myös pitävät alueitaan hyvin tiukassa kontrollissa sekä pyörittävät huumekauppaa ja muuta rikollisuutta, kuten pankkiryöstöjä, muualla kaupungissa. Tämän tiukan kontrollin vuoksi tavallinen katurikollisuus on Rocinhassa vähäistä, mutta yhteenotot muiden jengien välillä ja toisaalta poliisin kanssa johtavat monesti dramaattisiin, aseellisiin selkkauksiin.
Lina Axelsson Kihlblom
Lina Axelsson Kihlblom (s. 1970 Köping) on ruotsalainen sosiaalidemokraattisen puolueen poliitikko. Hän oli Ruotsin kouluministeri 2021–2022. Aiemmin hän on työskennellyt rehtorina.
SAS (ohjelmisto)
SAS:n kehitys aloitettiin 1966 Pohjois-Carolinan osavaltionyliopistossa. Vuonna 1976 kehitys siirtyi yksityiselle SAS Institutelle, joka jatkoi 1980- ja 1990-luvuilla kehitystyötä lisäämällä tilastollisia analyysityökaluja.
Suomi toisena ja vieraana kielenä
Toisen kielen käsite
Toisen kielen tutkimus on suhteellisen uusi tieteenala. Tutkimusta on vasta noin 50 vuoden ajalta.
Äteritsiputeritsipuolilautatsijänkä
Nimen merkitystä ei ole läpinäkyvä, mutta se on aito paikannimi, jonka kartantekijöille vahvisti Värriöjoen varrella asunut Albert Ikäheimo. Erään arvion mukaan nimi viittaisi puolisen eli lounaan syömiseen, mutta todennäköisemmin se ei varsinaisesti tarkoittaisi mitään vaan olisi merkityksetön hokema tai huumorimielessä tehty kehitelmä. Pirjo Vuotovesi arvioi pro gradu -työssään, että nimen olisivat antaneet rajavartijat sillä perusteella, että kaikilla paikoilla on oltava erisnimi. Kuitenkin Vuotovesi listaa nimen alkuosan myös yhdeksi mahdollisista "lappalaisperäisistä" nimielementeistä.
Pertti Pakarinen
pienoiskuva|Pertti Pakarinen Pertti Kalevi Pakarinen (26. lokakuuta 1931 Heinävesi – 10. helmikuuta 1998 Helsinki) oli suomalainen yleislääketieteen ja psykiatrian erikoislääkäri ja kirjailija, joka tuli 1970- ja 1980-luvulla tunnetuksi stressitohtorina.
Henkilöhistoria
Pakarisen vanhemmat olivat ratavartija Evert Pakarinen ja Hilda Maria Pakarinen. Hän pääsi ylioppilaaksi Nurmeksen yhteislyseosta 1954 ja valmistui lääketieteen lisensiaatiksi 1962.Valmistuttuaan hän toimi lääkärinä Nurmeksessa 1962–1966 ja 1969–1976. Pakarisen ensimmäinen puoliso vuodesta 1957 oli Anna-Kristiina Rossander. Pakarinen oli toisissa naimisissa näyttelijä Mai-Brit Heljon kanssa.
Linja 2 (New Yorkin metro)
Linjan pohjoinen pääteasema 241st Street on New Yorkin metron pohjoisin metroasema.thumb|right|250px|Linja 2:n juna [[R142 saapumassa 174th Streetin asemalle]]
Taitoluistelu talviolympialaisissa 1952
VI talviolympialaisissa Oslossa vuonna 1952 järjestettiin taitoluistelussa kolme kilpailua.
Terttu Talonen
Työura
Talonen toimi YLEn Radioteatterissa ohjaaja-dramaturgina ja kääntäjänä 1965-74, Yleisradion päädramaturgina ja tuottajana 1974-79 ja lopuksi Radioteatterin toimituspäällikkönä 1979-82 Mirjam Polkusen kaudella.
David Popper
Elämä
David Popper toimi myös säveltäjänä. Hän sävelsi lähes 75 sellokappaletta ja lukuisia kappaleita myös muille soittimille.
Eurovision laulukilpailu 1999
Tänä vuonna jätettiin pois sääntö, jonka mukaan jokaisen maan tulisi laulaa yhdellä virallisista kielistään, ja päätettiin että tulevasta viisuvuodesta lähtien Ranska, Saksa, Espanja ja Iso-Britannia suurimpina maksajina saisivat osallistua joka kerta. Orkesteria ei enää vaadittu järjestäjämaalta. Israel jätti sen pois, mikä tarkoitti sitä että ensimmäistä kertaa kaikki kilpailijat esiintyisivät taustanauhan kanssa. Kaksinkertainen voittaja Johnny Logan kritisoi uutta sääntöä ja sanoi Euroviisujen muuttuneen karaokeksi.
Väliaikaesiintyjä oli edellisen vuoden voittaja Dana International. Hän esitti kappaleen "Free", joka oli kiistanalainen Israelissa sanoitustensa vuoksi. Kilpailun lopuksi kaikki esittivät yhdessä Israelin vuoden 1979 Euroviisujen voittajakappaleen "Hallelujah".
Ngunit
Ngunit ovat joukko bantukieliä puhuvia kansoja, jotka asuvat eteläisessä Afrikassa. Suurimmat nguniryhmät ovat zulut, swazit, xhosat ja matabelet.
Liiketoimintajärjestelmä
Liiketoimintajärjestelmä on yrityksen tai muun organisaation tietojärjestelmä, jossa useat käyttäjät lisäävät järjestelmään tietoa ja käyttävät järjestelmässä olevaa tietoa työtehtävissään. Liiketoimintajärjestelmiä ovat muun muassa toiminnanohjaus-, asiakkuudenhallinta- ja dokumentinhallintajärjestelmät.
Liiketoimintajärjestelmät voidaan jakaa funktionaalisiin ja prosesseja tukeviin. Funktionaaliset järjestelmät tukevat yleensä yhtä yrityksen funktiota, kuten taloushallintoa tai myyntiä. Prosesseja tukevat järjestelmä tukevat yleensä yrityksen eri funktioiden läpi meneviä liiketoimintaprosesseja, kuten tilaus-toimitus-laskutusketjua.
Amurinpioni
Amurinpioni on monivuotinen varpumainen kasvi, joka kasvaa vuosittain keskikesään mennessä tavallisesti 45–60 cm korkeaksi. Lehdet säilyvät kasvissa läpi kesän alkusyksyyn asti, mutta talven tullen kasvin maanpäälliset osat kuolevat. Amurinpionin kukat ovat kuppimaisia, noin 7,5 cm leveitä ja sijaitsevat yksittäin. Kukkien väri vaihtelee valkoisesta vaaleanpunaiseen tai purppuraan ja niissä on paljon keltaisia heteitä. Valkokukkaisia amurinpioneja myydään usein muunnosnimellä Paeonia obovata var. alba.
Jean Jaurès
Jaurès oli työväenliikkeen ja kansainvälisten rauhanaktivistien puolustaja myös oikeussaleissa. Tässä suhteessa hänet muistetaan ennen kaikkea Dreyfusin tapauksesta, jossa hän asettui voimakkaasti puolustamaan sittemmin syyttömäksi todettua juutalaista upseeria Alfred Dreyfusia. Jaurès menetti tällöin parlamenttipaikkansa, koska Dreyfusia paheksuttiin laajalti.
Jaurés oli illastamassa 31. heinäkuuta 1914 kello 21.00 Café du Croissantissa, 146 Rue Montmartrella. Ranskalainen nationalisti Raoul Villain astui ravintolaan 40 minuuttia sen jälkeen kun Jaurés oli saapunut sinne ja ampui häntä takaapäin. Jaurésin murha synnytti paniikin Pariisin kaduilla.
Jamie Drysdale
Maajoukkueura
Drysdale pelasi myös alle 18-vuotiaiden Hlinka Gretzky Cupissa vuonna 2019, jolloin hän toimi Kanadan kapteenina ja johdatti joukkueen hopeaan. Drysdale voitti viidellä syöttöpisteellään koko turnauksen puolustajien piste- ja syöttöpörssin. Hän edusti myös Canada Blackin joukkuetta World U-17 Hockey Challengessa vuonna 2018, jolloin Drysdale toimi joukkueensa kapteenina. Hän voitti Canada Blackin sisäisen syöttöpörssin neljällä syöttöpisteellään.
Neuvostoliiton ensimmäinen pommituslento Berliiniin
Ensimmäinen hyökkäys
Pommituksen jälkeen ilmoitti Preobrazenski tehtävän suorittamisesta radiolla Moskovaan. Saksalaisten ilmatorjunta alkoi toimia, ja hävittäjiä nousi ilmaan. Pommituksesta aiheutuneet tulipalot näkyivät ilmassa sadan kilometrin päähän, ja vaurioita olivat saaneet Spandaussa sekä Lichtenfeldissä olevat sotatarviketehtaat, Sleesian asema kuin myös muutamat ammusvarikot.
Aileen Riggin
Riggin oppi uimaan kuusivuotiaana ja aloitti uimahyppäämisen vuonna 1919. Vuoden 1920 olympialaisissa Antwerpenissa hän voitti 14-vuotiaana kultaa naisten 3 metrin ponnahduslautakilpailussa, ollen kautta aikojen nuorin yhdysvaltalainen olympiavoittaja. Hän oli myös kisojen pienikokoisin urheilija: 140-senttinen Riggin painoi vain 29,5 kiloa.
Vuoden 1924 kisoissa Pariisissa Rigginistä tuli ensimmäinen urheilija, joka voitti mitalin sekä uinnissa että uimahypyissä: hän oli hopealla 3 metrin ponnahduslaudalla ja pronssilla 100 metrin selkäuinnissa.
Amatööriuransa jälkeen Riggin alkoi esiintyä Billy Rosen Aquacade-vesinäytöksissä. Hänestä tuli myös yksi ensimmäisistä amerikkalaisista naisurheilukirjoittajista. Riggin menestyi myös veteraaniurheilijana. 82-vuotiaana hän rikkoi yhdeksän eri ikäluokkien kansallista ennätystä. 86-vuotiaana Masters-uintien MM-kisoissa hän voitti kuuden ikäluokan mestaruudet.
Mfecane
Lesotho ja Swazimaa
Shakan aikalainen Moshoeshoe perusti eteläiselle Highveldille voimakkaan sothokuningaskunnan 1820- ja 1830-luvuilla. Hän linnoitti vahvasti Thaba Bosiun ylängön ja käyttäen tätä tukikohtanaan rakensi suuren kuningaskunnan. Moshoeshoen kuningaskunta veti puoleensa ympäröivien aluiden nälänhädän ja sotien vaivaamia ihmisiä, jotka integroituivat yhteiskuntaan ja joiden tämän jälkeen katsottiin olevan sothoja. Moshoeshoe vahvisti valtakuntaansa myös sotilaallisesti hankkien aseita ja hevosia Kapmaasta. Moshoeshoe säilytti diplomatian keinoin ystävälliset välit naapurikuningaskuntiin ja ajoittain maksoi Shakalle suojelurahaa välttääkseen sotaa. 1830-luvun puoleen väliin mennessä valtion väkiluku oli kasvanut 30 000 ihmiseen, ja se oli eteläisen Highveldin suurin kuningaskunta.
Tuuli Reijonen
Henkilöhistoria
Reijonen oli naimisissa virolaisen kirjailijan Valev Uibopuun (1913−1997) kanssa 1944−1964. Reijonen toimi Naisten Ääni -lehden päätoimittajana 1937−1941, teatterilehti Naamion toimitussihteerinä 1938−1939, Suomen Kuvalehden toimitussihteerinä 1941−1945 ja taidelehti Kuvan päätoimittajana vuosina 1945−1954. Tämän jälkeen hän oli vuoteen 1968 asti Helsingin Sanomien kulttuuritoimittaja mutta oli jo sitä ennen toiminut lehden teatteriarvostelijana.
Mustaselja
Levinneisyys ja elinympäristö
Mustaselja kasvaa luonnonvaraisena Luoteis-Afrikassa, Lounais-Aasiassa ja suurimmassa osassa Eurooppaa sekä läntisessä Pohjois-Amerikassa. Pohjoisimmillaan sen levinneisyysalue ulottuu Etelä-Skandinaviaan. Suomessa mustaseljaa esiintyy toisinaan maahantuotuna koristepensaana tai puutarhakarkulaisena. Mustaselja menestyy jotenkuten Etelä-Suomessa, mutta huonona kesänä sen marjat eivät ehdi kypsyä. Suomea suotuisammassa ilmastossa kasvi on tunnettu esihistoriallisista ajoista saakka.
Plectroglyphidodon johnstonianus
Sukukypsät P. johnstonianus -yksilöt liikkuvat usein koralliriuttojen ulkoreunan rinteillä. Laji käyttää ravinnokseen levää ja todennäköisesti korallien polyyppeja.
Lisääntymiskaudella laji muodostaa pareja. Laji kiinnittää munansa alustaan, ja koiraat vartioivat munia.
Luettelo vaalikauden 2007–2011 kansanedustajista
Tämä on luettelo vaalikauden 2007–2011 kansanedustajista eduskuntaryhmittäin. Luettelon lopussa on lueteltu edustajanvaihdokset. Suurin osa edustajista valittiin vaaleissa 2007, mutta osa nousi eduskuntaan varaedustajan paikalta. Jos joku alun perin vaaleissa valittu kansanedustaja eroaa pysyvästi tehtävästään (ei palaa eduskuntaan enää vaalikauden aikana) tai kuolee, tulee tämän tilalle samassa vaalipiirissä samasta vaaliliitosta ehdolla ollut ensimmäisenä ilman eduskuntapaikkaa jäänyt ehdokas.
GM Epsilon -pohjalevy
GM Epsilon -pohjalevy on General Motorsin keskikokoisissa ja suurissa etu- ja nelivetoisissa automalleissa käyttämä pohjalevy, jonka on suurimmaksi osaksi kehittänyt konserniin kuulunut Opel Saksassa. Kehitystyössä oli mukana myös Fiat. Pohjalevyn uusin versio tunnetaan nimellä E2XX.
Reininkulta
Reininkulta on Richard Wagnerin yksinäytöksinen ooppera. Sen ensiesitys oli Münchenissä 1869. Wagner aloitti oopperan tekemisen maanpaossa Sveitsissä 1853 saatuaan idean Nibelungin sormukseen 1848. Wagner kirjoitti ja sävelsi Reininkullan vuodessa, mutta ooppera sai ensiesityksensä vasta 15 vuotta myöhemmin. Reininkullan Suomen ensiesitys oli Suomalaisessa oopperassa 19. maaliskuuta 1930.
Ensimmäinen kohtaus
Ooppera alkaa Reinjoen rotkossa, jossa Reinintyttäret kisailevat ja vahtivat kultahippua, Reininkultaa. Reinintyttärien kisaillessa ja uidessa kalliolla olevan Reininkullan ympärillä, Nibelung-kääpiö Alberich ilmestyy paikalle ihastuen tavattomasti Reinintyttäriin: Flosshildeen, Woglindeen ja Wellgundeen. Reinintyttäret kehottavat häntä nauramaan ja leikkimään kanssaan, kuten Alberich tekeekin vuorotellen koettaen valloittaa jonkun Reinintyttäristä vaimokseen. Reinintyttäret tekevät vuorotellen hänestä kevyttä pilaa ja kiusoittelevat häntä, mikä saa Alberichin epätoivoiseksi. Hän alkaa tämän jälkeen ottaa Reinintyttäriä kiinni heidän kehotuksestaan, mutta on liian hidas. Silloin Alberich huomaa Reininkullan kimalluksen ja kysyy, mitä kimallus on. Reinintyttäret kertovat Alberichille hyvin arvokkaasta Reininkullasta, ja että se joka kiroaa rakkauden, voisi tehdä siitä sormuksen, jolla hallita maailmaa. He eivät usko, että sympaattinen Alberich-kääpiö voisi ikinä kirota rakkautta, joten he kehottavat häntä leikkimään ja nauramaan heidän kanssaan kullalla, mutta Alberich on katkera tyttärien kiusoittelusta, joten hän kiroaa rakkauden ja varastaa kullan. Rein vajoaa pimeyteen varastetun kullan vuoksi Reinin tyttärien valittaessa aarteensa menetystä.
Tartus
Ristiretket
Ristiretkeläiset valloittivat kaupungin ensimmäisen kerran vuonna 1099, mutta he menettivät sen hallinnan vain hieman myöhemmin. He valloittivat sen uudelleen vuonna 1102 ja kaupunki annettiin Raimund IV:lle. Viimeistään vuodesta 1158 kaupunkia hallitsi Temppeliherrain ritarikunta. Saladin hyökkäsi kaupunkia vastaan vuonna 1188. Sen puolustajat olivat vetäytyneet kahteen torniin, joista ensimmäinen kukistui nopeasti. Toisen tornin puolustajat taistelivat niin urhoollisesti, että Saladin päätti jättää kaupungin piirityksen sikseen. Esimerkkinä ristiretkeläisajan arkkitehtuurista 1200-luvulta on Tortosan Jumalanäidin katedraali, joka nykyään toimii kaupunginmuseona. Vanhassakaupungissa on 1100-luvun lopulta ja 1200-luvun alkupuolelta peräisin olevan Temppelinherrojen linnan jäänteet. Tartus kukistui sittemmin yhtenä viimeisistä ristiretkeläisten Lähi-idässä hallitsemista kaupungeista. Mamelukit valloittivat sen vuonna 1291 hieman Akkon kukistumisen jälkeen. Mamelukit eivät kuitenkaan vallanneet kaupungin edustan Arwadin saarta ja temppeliherrat valloittivat kaupungin takaisin saarelta käsin vuonna 1300 ja hallitsivat sitä vuoteen 1302 saakka. Arwad kukistui lopulta vuosina 1302-3.
Sairausvakuutus
Lakisääteinen sairausvakuutus Suomessa
Lakisääteinen sairausvakuutus maksetaan veronluonteisena maksuna palkkaverotuksen yhteydessä siten, että maksuun osallistuvat työnantaja ja työntekijä verohallinnon vahvistamin maksuosuuksin. Maksua kutsutaan sosiaaliturvamaksuksi.
Westvleteren
Oluet
Westvleteren-oluita on kolmea eri tyyppiä:
Kärpänen (vuoden 1986 elokuva)
Kärpänen perustuu löyhästi George Langelaanin kirjoittamaan novelliin ”The Fly”, joka ilmestyi Playboyssa heinäkuussa 1957 ja johon myös vuonna 1958 valmistunut Kurt Neumannin ohjaama elokuva Kärpänen perustuu, joskin niiden juonet eroavat jossain määrin toisistaan. Monien Cronenbergin elokuvien tapaan Kärpäsessä käsitellään ihmisen muodonmuutosta vääristyneeksi hahmoksi, jossa ilmentyvät ihmismielen pimeät puolet.
Elokuvalle tehtiin jatko-osa, Kärpänen II, jonka on ohjannut Chris Walas ja muukin tuotantoryhmä ja näyttelijät olivat pääosin toiset.
Palkinnot
Ehdokkuudet:
Lait (Platon)
Historia
Tutkijoilla on ollut erilaisia näkemyksiä Lakien ja Valtion suhteesta. Yleisen näkemyksen mukaan Valtio pyrkii esittämään, millainen ihanteellinen ja kaikista paras valtio olisi. Lait puolestaan pyrkii esittämään, millainen valtio olisi paras, kun otetaan huomioon konkreettiset rajoitteet, kuten ihmisten todellinen luonne. Tähän saattaisi viitata Platonin toteamus siitä, että teoksessa hahmoteltu valtio on toiseksi paras. Jotkut tutkijat katsovat, että Platon tunnisti jo Valtion kirjoittamisen aikoihin sen, että teoksessa esitetyt näkemykset ovat hyvin idealistisia, ja olisi kirjoittanut Lait realistisemmaksi ehdotukseksi. Tällöin teosten välillä ei olisi mitään ristiriitaa ja ne olisi voitu kirjoittaa osin jopa samaan aikaan. Toiset tutkijat taas katsovat, että Platon piti Valtion kirjoittamisen aikaan sen ihannevaltiota inhimillisesti mahdollisena, vaikkakin kenties vaikeana toteuttaa. Tällöin Platon olisi muuttanut näkemyksiään kirjoittaessaan Lait. Tällaista muutosta Platonin mielipiteissä on usein selitetty muun muassa tämän Sisilian-kokemuksilla.
Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu IX tetralogiaan yhdessä dialogien Minos ja Epinomis sekä Platonin ‪kirjeiden kanssa. Aiheensa puolesta Thrasyllos luki dialogin Platonin poliittisten teosten joukkoon. Aristofanes Byzantionlaisen jaottelussa dialogi kuuluu puolestaan III trilogiaan yhdessä Minoksen ja Epinomiksen kanssa.
Sisältö
Teoksen sisältö on jossain määrin viimeistelemättömän oloinen.
Kirja II
Kirja II jatkaa juomajuhlien merkityksestä osana kasvatusta. Runous, musiikki, tanssi ja draama toimivat, silloin kun ne ovat oikeanlaisia, lumovoimallaan oikeanlaisten nautinnon ja tuskan tunteiden muodostajana, kouluttajana ja elossa pitäjänä. Nämä taiteet on saatettava valvontaan ja kiinteän normiston alaiseksi. Niiden ohjaamiseksi tarvitaan suurta kokemusta.
Kirja X
Lopuksi käsitellään erilaisten jumalattomuuden muotojen rankaisemista. Ryhmässä (1) Platon erottaa kahdenlaisia jumalankieltäjiä: ensiksi ne, jotka ”ehdottomasti kieltävät jumalien olemassaolon mutta ovat luonteeltaan oikeamielisiä”; ja toiseksi ne, jotka ovat ”voimattomia nautintojen ja tuskien edessä mutta joilla on hyvä muisti ja terävä äly”. Ensiksi mainitut, jotka toimivat ”vain järjettömyyttään eivätkä luonteen ja tapojen kehnoudesta”, on tuomittava lain mukaan vähintään viideksi vuodeksi ”järkiinpalauttamislaitokseen” (sōfronistērion). Jos rangaistus ei tehoa, heidät on tuomittava kuolemaan. Jälkimmäiset, jotka ovelasti ja ”ihmisiä halveksien kietovat pauloihinsa elävien sieluja”, on lain mukaan eliniäkseen teljettävä maaseudulle vankilaan.
Leivick Halpern
thumb|right|250px|H. Leivick vuonna 1940 H. Leivick, oik. Leivick Halpern (1888–1962) oli venäläissyntyinen Yhdysvaltoihin muuttanut jiddišinkielinen kirjailija. Hänet karkotettiin 1906 poliittisen aktiivisuuden vuoksi Siperiaan, josta hän pakeni 1912. Hän asui New Yorkissa. Hänen tuotantoonsa kuuluu realistisia romaaneja ja novelleja, sekä näytelmiä, esseitä ja lehtikirjoituksia. Hänen kärsimystä pohtivaa runouttaan on luonnehdittu visionaariseksi, sävyltään mystiseksi.
The End of Heartache
Albumi on myynyt kultaa amerikassa ja yhtye oli ensimmäistä kertaa Grammy-ehdokkaana kappaleesta "The End of Heartache".
Ignitroni
right|thumb|Kaaviokuva ignitron-putkesta: (1) Anodi, (2) Katodi, (3) Sytytyselektrodi, (4) Elohopeaa, (5) Keraamiset eristimet, (6) Jäähdytysneste pienoiskuva|Ignitroneja teollisuuskäytössä.
Toiminta
Ignitroni on tyypillisesti suuri terässäiliö jonka pohjalla on elohopea-allas joka toimii laitteessa katodina. Elohopea-altaan yläpuolella on anodi joka on valmistettu grafiitista tai metallista joka ei muuta muotoaan korkeissa lämpötiloissa, ja se on eristettynä teräslieriöstä. Elohopea-altaassa on sytyttimenä puolijohteesta – kuten piikarbidista – valmistettu sytytyselektrodi, johon johdetaan pulsseina suuri virta, joka saa aikaan ikään kuin "pöllähdyksen" elektroneja, elohopeaplasmaa joka saa elohopeahöyryn johtamaan sähköä katodin ja anodin välillä.
William S. Knowles
Knowles väitteli Columbian yliopistossa vuonna 1942. Siitä lähtien hän työskenteli kemian alan suuryritys Monsantossa kunnes jäi eläkkeelle 1986.
Carl Paivio
Carl Paivio (oik. Karl Einar Päiviö, 23. marraskuuta 1893 Töysä – 14. huhtikuuta 1952 New York ) oli amerikansuomalainen työväenliikkeen aktiivi ja toimittaja. Paivio tuli tunnetuksi vuonna 1919, jolloin hänet yhdessä Gust Alosen kanssa tuomittiin yli neljän vuoden vankeusrangaistukseen ”rikollista anarkiaa” sisältäneen lehden toimittamisesta ja levittämisestä. Heidän tuomioidensa on usein katsottu olleen ristiriidassa Yhdysvaltain perustuslain kanssa. Carl Paivio oli poliitisen aktivisminsa alkuvaiheessa anarkisti, mutta vankilatuomionsa jälkeen hän kuitenkin siirtyi kohti kommunismia.
Sininen viikko
Kuvauspaikat
Elokuvan järjestäjänä toimi Kullervo Kalske, jonka kanssa ohjaaja valitsi kuvauspaikoiksi Bromarvissa sijaitsevan Padvan niemen ja sikäläisen tanssilavan. Elokuvan alun tehdasympäristö löytyi Sunilasta, joka siihen aikaan kuului Karhulan kauppalaan. Veneiden matka Telttaniemeen kuvattiin kuitenkin Helsingin edustalla Humallahdessa ja Lauttasaaren selällä. Kuvaajaa oli Osmo Harkimo.
Ranska Eurovision laulukilpailussa
Ranska on käyttänyt useita yleisradioyhtiöitä esittääkseen Eurovision laulukilpailua ranskalaisille. Vuodesta 1956 vuoteen 1964 Radiodiffusion-Télévision Française (RTF) esitti kilpailun. ORTF (Office de radiodiffusion et Télévision Française) esitti kilpailun vuoteen 1973 saakka. TF1 jatkoi taivalta vuoteen 1981 saakka, jonka jälkeen Antenne 2 otti vastuun. Vuodesta 1992 lähtien se on ollut nimellä France 2 osa France Télévisions -yhtiötä France 3:n kanssa, jolla oli viisuvastuu vuosina 1999–2014. Vuodesta 2015 lähtien France 2 on jälleen vastuussa Ranskan Euroviisuista.
Sarjatunnus
Kalustosarjatunnuksen antaminen Suomessa
Suomessa kalustosarjatunnuksessa käytetään sekä isoja että pieniä kirjaimia ja numeroita. Sarjatunnuksessa voi olla useita eri kirjaimia, ei kuitenkaan yleensä kahta samaa kirjainta. Kalustotyypin kertovan kirjainyhdistelmän perässä on aina mallinumero, joka erottaa ne muista saman kalustotyypin malleista. Esimerkkinä kolme saman kalustotyypin (Diesel-veturi ('väliraskas') = Dv) mallia; Dv12, Dv15 ja Dv16.
Vaunut
Esimerkiksi CEmt-vaunun sarjatunnuksessa CE = vaunussa on sekä 1.- että 2.-luokan paikkoja, m = vaunu on makuuvaunu ja t = vaunu on teräsvaunu.
Jouni Palosaari
Yksityiselämä
Palosaarella on vaimo ja kolme aikuista lasta. Palosaari opiskeli talonrakennusinsinööriksi Oulussa. Koulun ja armeijan jälkeen hän pääsi töihin Kittilän kunnan rakennustoimistoon, josta siirtyi vuoden kuluttua nykyiseen tehtäväänsä.
Reenstiernan palatsi
Vuonna 1841 palatsi muutettiin köyhien ja laiminlyötyjen lasten laitokseksi, jonka suojelijana toimi Ruotsin prinssi Carl. Vuonna 1874 Tukholman kunta osti palatsin, ja nykyisin rakennus on sairaanhoitokäytössä.
Linja 3 (New Yorkin metro)
Linja 3 on yksi New Yorkin metron linjoista. Se on merkitty punaisella karttoihin ja opastimiin.
Vandana Shiva
200px|thumb|Shiva vuonna 2007
Tausta
Shiva opiskeli Kanadassa ja väitteli hiukkasfysiikasta vuonna 1978.
Viipurintien terveysasema
Viipurintien terveysasema ("Hämeenlinnan terveyskeskus") on suurin ja vanhin Hämeenlinnan kantakaupungin neljästä terveysasemasta. Keinusaaren kaupunginosassa toimiva terveysasema sijaitsee osoitteessa Viipurintie 1–3. Samoissa tiloissa toimii myös kaupungin omistama Vanajaveden sairaala. Terveyskeskus jatkaa samalla paikalla toimintansa vuonna 1844 aloittaneen lääninsairaalan toimintaa. Tiloja on tämän jälkeen laajennettu useasti. Keskussairaala siirtyi 1970-luvulla Ahvenistolle, minkä jälkeen rakennukset ovat toimineet kaupungin terveysasemana. Vuodesta 2023 alkaen Viipurintien terveysasema toimii Kanta-Hämeen hyvinvointialueen alaisuudessa.
Pilarisaatio
Kullakin pilarilla voi olla omat yhteiskunnalliset instituutionsa ja järjestönsä. Näitä voivat olla esimerkiksi sanomalehdet, radio- ja televisioasemat, poliittiset puolueet, ammattiliitot, pankit, kaupat, koulut, sairaalat, yliopistot, urheiluseurat ynnä muut. Tämän seurauksena yhden pilarin jäsenellä voi olla hyvin vähän, jos ollenkaan, henkilökohtaisia yhteyksiä toisiin pilareihin kuuluviin henkilöihin.
Anne Mattila
Anne Sisko Mattila (s. 31. toukokuuta 1984 Karvia) on suomalainen iskelmälaulaja ja taidemaalari. Hänen tunnetuimpia levytyksiään ovat kappaleet ”Enkeleitä onko heitä” (2003) ja ”Perutaan häät” (2005). Hänen 15 albumistaan seitsemän on yltänyt myynnillään platinalevyyn. Hän on lähtöisin seitsemänlapsisesta perheestä. Hänen sisarensa Anneli ja Anniina Mattila ovat laulajia, ja myös perheen nuorin tytär Anitta laulaa ja keikkailee.
Ura
Anne Mattilan ensimmäinen julkinen esiintyminen oli yhdeksänvuotiaana Kauhajoella. Keikkailun hän aloitti yksitoistavuotiaana kauhajokelaisen mestaripelimannin Risto Ala-Ikkelän orkesterin solistina. Vuotta myöhemmin hän hakeutui Asko Järvelän yhtyeen solistiksi esiintyen yhtyeen solistina pari vuotta pääasiassa pienissä tilaisuuksissa. Samoihin aikoihin hänellä oli myös ensimmäinen oma konsertti Karviassa. Laulu-uran alkuaikoina hän osallistui menestyksellisesti useisiin laulukilpailuihin ja voitti 13-vuotiaana jenkanlaulun Suomen-mestaruuden. Syksyllä 2000 Mattila vaihtoi säestäväksi yhtyeekseen Maestrot-yhtyeen. Hänen ensimmäinen tv-esiintymisensä oli samana syksynä Yle TV2:n Huvin vuoksi -ohjelman Tähtiputkessa.
Rami Virtanen
Rami Virtanen (s. 7. huhtikuuta 1979) on suomalainen näyttelijä ja mainosääni.
Miehikkälän lahjoitusmaa
Vuonna 1987 Miehikkälän 100-vuotisjuhlien yhteydessä paljastettiin Suur-Miehikkälän kylään pystytetty lahjoitusmaatalonpoikien muistomerkki. Siinä on yhtä monta kiveä kuin oli lahjoitusmaatiloja. Laatassa on opettaja Emil Holmströmin runo.
Vaimennin
Kuulon luonteesta johtuen potentiometri ei saa olla lineaarinen vaan sen pitää olla logaritminen. Samoin askelvaimentimen kohdalla, vastusarvot lasketaan edellisen periaatteen tyylisesti.
Lohko B jalkapallon maailmanmestaruuskilpailuissa 1994
Vuoden 1994 jalkapallon MM-kisojen alkulohkossa B pelasivat Brasilia, Kamerun, Ruotsi ja Venäjä. Venäjän Oleg Salenko teki yhden pelaajan maaliennätyksen jalkapallon MM-kisoissa ottelussa Kamerunia vastaan, viisi maalia.
Jerzy Skolimowski
Skolimowski asui pitkään Los Angelesissa Yhdysvalloissa ja harrasti maalausta. 2000-vuosikymmenellä hän palasi kotimaahansa Puolaan. Vuonna 2016 hän sai elämäntyöpalkinnon Venetsian elokuvajuhlilla.
Chris Hani
Äärioikeistoon kuulunut puolalaissyntyinen Janusz Waluś ampui Hanin pääsiäissunnuntaina 10. huhtikuuta 1993 tämän kotitalon portaille. Murhan vuoksi pidätettiin myös konservatiivipuolueen johtaviin jäseniin kuulunut Clive Derby-Lewis ja hänen vaimonsa Gaye Derby-Lewis. Lokakuussa 1993 Waluś ja Clive Derby-Lewis tuomittiin kuolemaan Hanin murhasta. Gaye Derby-Lewis vapautettiin, koska hänen osallisuudestaan salaliittoon ei ollut tarpeeksi näyttöä.
Walther GSP
Walther GSP on tarkkuuspistooli, joka on suosittu kilpa- ja harjoitteluase monissa eri ampumaurheilulajeissa, kuten esimerkiksi isopistooliammunnassa, olympiapistooliammunnassa, vakiopistooliammunnassa ja urheilupistooliammunnassa. Ase on puukahvainen, massasulkuinen, alumiinirunkoinen ja sen lipaskuilu sijaitsee liipasinkaaren etupuolella. Aseessa on täysin säädettävät tähtäimet. Liipasimen vastus on säädettävissä. Asetta valmistaa Walther.
Eri versiot
Vaihtokaliiperiaseen merkittävin etu kahteen erilliseen aseeseen verrattuna on kahvan ja laukaisukoneiston asetusten säilyminen täysin samanlaisena ammuttaessa eri pistoolilajeja. Nykyiset Suomen Ampumaurheiluliiton säännöt mahdollistavat tämän.
Adolf Ehrnrooth
Sotien aikainen toiminta
Hänen seuraava tehtävänsä oli toimia 2. divisioonan Jalkaväkirykmentti 7:n väliaikaisena komentajana Karjalankannaksella 12. toukokuuta –20. lokakuuta, minkä päätyttyä hän palveli 2. divisioonan esikuntapäällikkönä Karjalankannaksella 20. lokakuuta – 29. tammikuuta 1943 ja uudelleen 2. Divisioonan Jalkaväkirykmentti 7:n väliaikaisena komentajana 29. tammikuuta 1943 – 27. marraskuuta 1944. Kannaksen sotatoimien loppuvaiheessa hänet ylennettiin everstiksi 6. heinäkuuta 1944. Ehrnrooth oli Mannerheim-ristin ritari numero 162.
Sodan jälkeen
Ehrnrooth erosi puolustuslaitoksen kenraaliluutnantin virasta ja 2. Divisioonan komentajan tehtävästä säädetyn eroamisiän perusteella 9. helmikuuta 1965. Jalkaväenkenraaliksi hänet nimitettiin 6. joulukuuta 1980. Ehrnrooth kuoli 99-vuotiaana 26. helmikuuta 2004 Turun Karinakodissa. Hänet haudattiin talvisodan päättymisen muistopäivänä 13. maaliskuuta 2004 Helsingin Hietaniemen hautausmaalle lähelle Mannerheimin hautaa valtiollisin kunnianosoituksin. Siunaushiekkana käytettiin kenraalin omasta toivomuksesta kristallipullossa säilytettyä hiekkaa, jonka muisteluretkellä olleet sotaveteraanit Pentti Holopainen ja Toimi Olkku olivat vuonna 1993 tuoneet kenraalilleen Äyräpään kirkon raunioilta.
Muistamisia
Pian Ehrnroothin kuoleman jälkeen järjestetyssä Yleisradion Suuret suomalaiset -kilpailussa hänet äänestettiin neljänneksi presidenttien C. G. E. Mannerheimin, Risto Rytin ja Urho Kekkosen jälkeen.
Sosiaaliturva
Sosiaaliturvan uudistus
Eduskuntavaalien 2019 jälkeisellä vaalikaudella 2019–2023 Suomessa oli tarkoitus uudistaa ja ajantasaistaa sosiaaliturvaa ja sosiaalituen muotoja. Niin kutsutun sotu-uudistuksen tarpeesta oli eri puolueissa laaja yhteisymmärrys, mutta sisällöstä ei.
Eri mallit
Eri malliehdotuksia tuli puolueilta ja muilta yhteiskunnallisilta toimijoilta: yleisturva (SDP), yleistuki (kokoomus), erilaisia perustulon muotoja (keskusta, vihreät, vasemmistoliitto, monet kansalaisjärjestöt) ja perustili (markkinaliberaali ajatuspaja Libera).
Valkyyria (ooppera)
Synopsis
- mutta liikuttuu kuitenkin Siegmundin uskollisuudesta Sieglindelle ja toimii Wotanin tahtoa vastaan sekä lupaa auttaa tätä voittamaan.
And the Glass Handed Kites
And the Glass Handed Kites on tanskalaisyhtye Mewin syyskuussa 2005 julkaisema neljäs albumi. Yhtyeen edellisen albumin Frengersin nostaessa yhtyeen suosioon, odotettiin And the Glass Handed Kitesilta paljon. Se onkin lunastanut odotuksia, vaikka tyyliltään albumi poikkeaakin hieman Frengersistä. Sitä on vaikea kategorisoida mihinkään tiettyyn musiikkityyliin, sillä siinä on vivahteita sekä popmusiikista että progressiivisesta rockista.
And the Glass Handed Kites on kuin yhtä suurta kappaletta, sillä raitojen vaihtumiset ovat häivytetty tehokkaasti. Albumin voi tavallaan jakaa kahteen eri puoliskoon, sillä ensimmäiset seitsemän kappaletta ovat popimpaa sisältäen mm. hitit "Apocalypso", "Special" ja "Zookeeper's Boy". Jälkimmäinen puolisko taas on rauhallisempaa ja hieman kokeellisempaa musiikkia.
Thanos
Thanos on valloittanut universumin ainakin kolme kertaa, mutta on jokaisella kerralla päästänyt sen oman kyvyttömyytensä takia livahtamaan otteestaan. Nykyään titaani viettää rauhallisempaa elämää.
Historia
Thanos syntyi titaaneja (ikuisten alalaji) hallitsevan Mentorin lapseksi Saturnuksen Titanilla. Suurin osa Ikuisista ja titaaneista näyttää tavallisilta ihmisiltä, mutta Thanoksella oli syntyessään purppuran värinen iho. Vaikka titaanit kohtelivat häntä hyvin, Thanos kasvoi sisäänpäinkääntyneeksi ja pakkomielteiseksi.
Kuolema halusi Thanoksen paikkaavan ongelman ja massiivisen urakkansa suorittaakseen Thanos sai haltuunsa kaikki Ikuisuuskivet, jotka hän yhdisti nk. Ikuisuuden Rautahanskaan. Thanoksesta tuli niin vahva, että hän tuli tappaneeksi puolet universumin asukkaista, voitti taistelussa lähes kaikki sankarit ja lopulta myös suurimman osan Marvelin kosmisista olennoista (joukossa oli mm. Galactus, Celestiaalit ja jopa itse Ikuisuus), jotka hyökkäsivät Thanoksen kimppuun yhtä aikaa apunaan Kuolema ja Mefisto. Omnipotentti mielipuoli sai aikaan suurta tuhoa universumissa, kunnes Adam Warlock ja Thanoksen alitajuiset pelot saivat hullun jumalan kaadettua. Tämä tarina esitettiin Suomessakin, Semic-kustantamon MARVEL-lehdessä 5 & 7 vuodelta 1993.
Voimat ja varusteet
Thanosilla on miltei laskemattomissa oleva fyysinen voima. Marvel-universumin suurin nostoluokka on 100 tonnia, mutta esimerkiksi sarjakuvakäsikirjoittaja Peter David on todennut Thanoksen voimaluokan olevan omaa luokkaansa. Thanos on esimerkiksi taistellut samanaikaisesti sekä Thoria että Möykkyä vastaan ilman suurempia ongelmia.
Royal Dublin Society
Nykypäivä
2000-luvulla aluetta on käytetty myös rock- ja heavy metal -konserttien järjestämiseen. Siellä ovat esiintyneet muiden muassa Metallica (2003, 2004 ja 2006), Iron Maiden, Slipknot, Korn, Linkin Park, Guns N' Roses ja The Darkness.
Walter C. Langer
Walter Charles Langer (5. helmikuuta 1899 Boston, Massachusetts – 4. heinäkuuta 1981 Sarasota, Florida) oli psykoanalyytikko, joka tunnetaan Adolf Hitleristä tehdyn psykologisen analyysin tekijänä.
Kritiikki
Analyysi ja sen pohjalta julkaistu kirja on varsinkin Hitlerin menneisyyttä käsittelevässä osuudessa paljolti vanhentunut yli 60 vuoden aikana ja sisältää erikoiselta vaikuttavia teorioita. Seikka, että suurin osa haastatelluista oli takin kääntäneitä entisiä natseja tai Hitlerin poliittisia vihollisia vaikutti analyysiin. Kirjassa muun muassa esitetään, että Hitlerin isä olisi ollut wieninjuutalaisen pankkiirisuvun Rothschildin kuuluneen miehen avioton poika ja että Hitler olisi kiihdyttänyt Itävallan liittämistä Saksaan peittääkseen tämän seikan.
Kanta-Hämeen keskussairaala
Palkintoja
Kanta-Hämeen keskussairaalan sisätaudit nostivat vuonna 2021 sijoitustaan Nuorten lääkärien yhdistyksen koulutuspaikkakyselyssä ja naistentautien osasto palkittiin viiden tähden koulutuspaikaksi vuonna 2020. Yhdistyksen vuoden 2018 aikana toteutetussa kyselyssä Kanta-Hämeen keskussairaala oli vetovoimainen työpaikka.